মিরাট ‘নীল ড্রাম’ কাণ্ডে জন্ম নিল রাধা, DNA পরীক্ষার দাবি

ওয়েবডেস্ক- উত্তরপ্রদেশের (UttarPradesh) মিরাটে (Meerut) হাড়হিম করা নীল ড্রাম কাণ্ড (Blue Dam Incident)। ভয়ে শিউরে উঠেছে গোটা দেশ। স্বামীকে খুন করে প্রেমিকের সহায়তায় তার দেহ কুচি কুচি করে কেটে নীল ড্রামে ভরে রাখে স্ত্রী মুসকান (Muskan)। ‘বাবা ড্রামের ভিতরে আছে, মুসকানের মেয়ের একটি কথায় সত্যি সামনে আসে। মুসকান ও তার প্রেমিককে গ্রেফতার করে পুলিশ। গ্রেফতারের পর জানা যায়, মুসকান অন্তঃসত্ত্বা।

সেই মুসকান একটি কন্যা সন্তানের জন্ম দিয়েছে যার নাম রাধা। মুসকানের শ্বশুরবাড়ির তরফে ডিএনএ টেস্টের দাবি জানানো হয়েছে। ২৪ নভেম্বরের লালা রাজপথ রাই মেমোরিয়াল মেডিক্যাল কলেজে জন্ম হয়েছে রাধার। আশ্চর্যজনক ভাবে ওইদিন মুসকানের স্বামী সৌরভ রাজপুতের (Saurabh Rajput) জন্মদিন। স্বামীকে খুনের অপরাধে মীরাট জেলে বন্দি। মুসকান কন্যা সন্তান জন্ম দেওয়ার পরেই, তার শ্বশুরবাড়ির তরফে ডিএনএ পরীক্ষা দাবি জানানো হয়েছে।

আরও পড়ুন- SIR নিয়ে বিরাট মন্তব্য সুপ্রিম কোর্টের কী নির্দেশ? দেখুন এই ভিডিও

হাসপাতালের স্ত্রীরোগ বিভাগের প্রধান চিকিৎসক শাগুন বলেন, বুধবার মুসকানকে জেলা কারাগারে ফেরত পাঠানো হবে। জেল সুপার বীরেশ রাজ শর্মা বলেন, শিশুটি ছয় বছর বয়স পর্যন্ত মহিলাদের ব্যারাকে সে তার মায়ের সঙ্গে থাকতে পারবে। নবজাতকের জন্য পোশাক, পুষ্টিকর খাবার, চিকিৎসা সমস্ত কিছু প্রদান করবে জেল কর্তৃপক্ষ। সৌরভের ভাই রাহুল জানিয়েছেন, তিনি আগে ডিএনএ পরীক্ষার আবেদন করেছিলেন, এখন একই দাবিতে আদালতে নতুন আবেদন করবেন।

দেখুন আরও খবর-